paragraph_text: Kora je svijetlosmeđa i izbrazdana, kasnije postaje siva. Pupovi su jajoliki i svjetlosmeđe boje. Iglice su kratke, svjetlozelene s dvjema svjetlim prugama na donjoj strani. Muški cvat je svijetložuti, malen i jajolik, a ženski je svijetlocrven, sjedi na vrhu krune. Češeri su kratki i valjkastog oblika. Prvo su svijetlozeleni, zatim smeđe i svjetlo žućkasto-smeđe boje. Sjemenke su krilate. Korijen ima široki i snažni glavni korijen i brojne postrane korijenčiće.